Operasjon Sledgehammer («Operasjon» Slegge») var en alliert plan under den andre verdenskrig for en invasjon av det naziokkuperte Europa over Den engelske kanal for å minske presset på Sovjetunionens røde armé i øst ved å etablere en andre front i vest. Planen var at allierte styrker skulle angripe og erobre franske havner, enten Brest eller Cherbourg, tidlig på høsten 1942 sammen med områder på Cotentinhalvøya i Normandie, samle tropper og holde på områdene gjennom vinteren, og deretter for å bryte ut våren 1943. Dette var således en alternativ eventualitet til Operasjon Roundup, den opprinnelige allierte planen for en invasjon av Europa i 1943.